Η επίδραση της ενστάλλαξης οφθαλμικών σταγόνων στην ευαισθησία στις αντιθέσεις φωτεινότητας (contrast sensitivity):
Creators: name: Χατζημπαλής, Θεοδόσιος Ε.
Publisher: name: Aristotle University of Thessaloniki
Year: 2010
Subjects: Θάμβος όρασης
Οφθαλμικές σταγόνες
Ενστάλλαξη
Ευαισθησία στις αντιθέσεις φωτεινότητας
Blurred vision
Eye drops
Instillation
Contrast sensitivity

description: Σκοπός: Σκοπός της διατριβής είναι να εκτιμηθεί η επίδραση της ενστάλαξης διαφόρων οφθαλμικών κολλυρίων στην ευαισθησία στις αντιθέσεις φωτεινότητας (ΕΑΦ) και ειδικότερα εκείνων τα οποία είναι συνδεδεμένα με την πρόκληση συμπτωμάτων μετά την ενστάλαξη, που περιγράφονται ως θάμβος όρασης ή θολή όραση και κατά συνέπεια μπορούν να επηρεάσουν τις καθημερινές δραστηριότητες των ατόμων. Υλικό και μέθοδοι: Στη μελέτη εξετάστηκαν 330 οφθαλμοί, 165 ατόμων (83 άνδρες και 82 γυναίκες) λευκής φυλής (Caucasian) με ηλικία από 21 έως 65 ετών, μέσος όρος 31,58±9,70 έτη. Μελετήθηκαν τα κολλύρια δικλοφαινάκης νατριούχου, λατανοπρόστης, βριμονιδίνης τρυγικής, συνδυασμού δορζολαμίδης υδροχλωρικής – τιμολόλης μηλεϊνικής και τεχνητών δακρύων. Για κάθε κολλύριο μελετήθηκαν 30 οφθαλμοί 30 ατόμων ενώ οι έτεροι οφθαλμοί χρησιμοποιήθηκαν ως ομάδα ελέγχου. Επιπλέον δημιουργήθηκε και ομάδα ελέγχου από 30 οφθαλμούς 15 ατόμων στα οποία δεν έγινε καμία ενστάλαξη κολλυρίου. Τα βήματα τα οποία πραγματοποιήθηκαν ήταν τα εξής: λήψη λεπτομερούς ατομικού και οικογενειακού ιστορικού, λήψη οπτικής οξύτητας, εξέταση στη σχισμοειδή λυχνία των προσθίων μορίων και εξαρτημάτων, βυθοσκόπηση αμφιβληστροειδούς. Η εξέταση της ΕΑΦ γινόταν σε ειδικό χώρο με μεσοπικές συνθήκες φωτισμού σύμφωνα με την τεχνική της επιβεβλημένης επιλογής. Οι χωρικές συχνότητες οι οποίες εξετάστηκαν ήταν 1,5, 3, 4,6, 6, 8,5, 12 και 20 c/d. Η εξέταση πραγματοποιήθηκε πριν από την ενστάλαξη του οφθαλμικού κολλυρίου, 20 και 40 λεπτά μετά. Αποτελέσματα: Η δικλοφαινάκη νατριούχος προκάλεσε, σε 4 άτομα από τα 30, παροδική θόλωση της όρασης σχετιζόμενη με μείωση της ΕΑΦ ειδικά στις χαμηλές συχνότητες (1,5 και 3 c/d). Η ΕΑΦ επανήλθε στα προ της ενστάλαξης επίπεδα, στα 40 λεπτά. Η λατανοπρόστη προκάλεσε, σε 1 άτομο από τα 30, μείωση της ΕΑΦ στις χαμηλές συχνότητες (1,5 και 3 c/d) που διήρκησε επίσης περίπου 40 λεπτά. Ο συνδυασμός δορζολαμίδης υδροχλωρικής και τιμολόλης μηλεϊνικής προκάλεσε, σε 2 άτομα από τα 30, μείωση της ΕΑΦ στις χαμηλές συχνότητες (1,5 και 3 c/d) που αποκαταστάθηκε περίπου σε 40 λεπτά. Η βριμονιδίνη τρυγική προκάλεσε, σε 4 άτομα από τα 30, κάμψη σε υψηλές χωρικές συχνότητες (20 c/d) με παράλληλη μικρή κάμψη της καλύτερα διορθωμένης οπτικής οξύτητας που και πάλι όμως ήταν παροδική. Στην επανάληψη της εξέτασης σε 40 λεπτά υπήρχε σημαντική βελτίωση. Τα τεχνητά δάκρυα προκάλεσαν, σε 4 άτομα από τα 30, βελτίωση της ΕΑΦ στις μεσαίες και υψηλές συχνότητες. Συμπεράσματα: Άτομα τα οποία αναφέρουν θάμβος όρασης μετά από ενστάλαξη κάποιου οφθαλμικού κολλυρίου είναι πολύ πιθανό να έχουν μια παροδική διαταραχή στην ΕΑΦ. Η διαταραχή στην ΕΑΦ δεν διαπιστώθηκε στις ίδιες συχνότητες για τα οφθαλμικά κολλύρια που μελετήθηκαν. Η διαταραχή της ΕΑΦ στα κολλύρια που μελετήθηκαν είναι παροδική και διαρκεί από 20 έως 40 λεπτά. Η βελτίωση της ΕΑΦ συνοδεύεται από την υποκειμενική αίσθηση του ατόμου ότι εξαφανίζεται το θάμβος όρασης. Άτομα με συμπτώματα θάμβους ή θολής όρασης αμέσως μετά από τη χρήση κάποιου οφθαλμικού κολλυρίου θα μπορούσαν να περιμένουν μέχρι να υποχωρήσει η υποκειμενική αίσθηση θάμβους και έτσι να επανέλθει η ΕΑΦ προτού προβούν σε δραστηριότητες που έχουν υψηλές οπτικές απαιτήσεις (π.χ. οδήγηση το σούρουπο ή σε ομίχλη) ή να προσαρμόσουν το χρόνο ενστάλαξης ανάλογα με τις δραστηριότητές τους.
description: Purpose: To evaluate the influence of eye drops instillation on contrast sensitivity (CS), more specifically of those associated with glare or blurred vision after the instillation. Material and methods: Three hundred thirty eyes, of 165 Caucasian individuals (83 male, 82 female) aged from 21 to 65 years (mean 31.58±9.70) were recruited in the study. The examination was performed before and after the instillation of diclofenac sodium, latanoprost, brimonidine tartrate, artificial tears, combination of dorzolamide hydrochloride and timolol maleate. For each of the above eye drops 30 eyes of 30 individuals were evaluated whereas the fellow 30 eyes served as controls. A group consisted of 30 eyes of 15 individuals without any instillation was used as an extra control group. The examination included the following steps: patient’s and family history, visual acuity, slit lamp examination, fundus examination. CS examination was performed before and 20 and 40 minutes after the eye drop instillation, under mesopic conditions, with the forced choice technique. The following spatial frequencies were studied: 1.5 c/d, 3 c/d, 4.6 c/d, 6 c/d, 8.5 c/d, 12 c/d and 20 c/d. Results: After the instillation of diclofenac sodium eye drops, 4 out of 30 individuals experienced blurred vision related to a CS decrease in low spatial frequencies (1.5 και 3 c/d). CS normalized again after 40 minutes. After the instillation of latanoprost eye drops, 1 out of 30 individuals experienced blurred vision related to a CS decrease in low spatial frequencies (1.5 και 3 c/d) of 40 minutes duration. After the instillation of the combination of dorzolamide hydrochloride and timolol maleate eye drops, 2 out of 30 individuals experienced blurred vision related to impaired CS in low spatial frequencies (1.5 και 3 c/d) and recovered after 40 minutes. After the instillation of brimonidine tartrate eye drops, 4 out of 30 individuals experienced blurred vision, however this blurring was related to CS impairment in high spatial frequencies (20 c/d) with a consequent rather mild decrease of visual acuity that was also temporary. In the 40 minutes evaluation there was an important improvement. After the instillation of artificial tears, 4 out of 30 individuals experienced improved vision related to increased CS in medium and high spatial frequencies. Conclusions: Patients who experience blurred vision after eye drops instillation have a temporary CS disturbance. CS disturbance was not observed in the same spatial frequencies for all the under investigation eye drops. The disturbance is temporary with a duration from 20 to 40 minutes. CS improvement is followed by the subjective sense of the patient that vision has improved. Conclusively, patients who experience blurred vision after the instillation of eye drops should adjust their activities and the time of the instillation accordingly, especially if they have activities demanding high optical ability.